CELEX: 62011CN0592
Language: lv
Date: 2011-11-25 00:00:00
Title: Lieta C-592/11: Lūgums sniegt prejudiciālu nolēmumu, ko 2011. gada 25. novembrī iesniedza Korkein hallinto-oikeus (Somija) — Anssi Ketelä

18.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 49/15
            
         Lūgums sniegt prejudiciālu nolēmumu, ko 2011. gada 25. novembrī iesniedza Korkein hallinto-oikeus (Somija) — Anssi Ketelä
   
   (Lieta C-592/11)
   2012/C 49/25
   Tiesvedības valoda — somu
   
      Iesniedzējtiesa
   
   
      Korkein hallinto-oikeus
   
   
      Lietas dalībnieki pamata procesā
   
   
      Prasītājs: Anssi Ketelä
   
   
      Otrs lietas dalībnieks: Etelä-Pohjanmaan elinkeino-, liikenne- ja ympäristökeskus
   
   
      Prejudiciālie jautājumi
   
   
               1.
            
            
               Kā ir jāinterpretē Padomes Regulas (EK) Nr. 1698/2005 (1) 22. panta 1. punkta a) apakšpunkts (“dibina lauku saimniecību pirmo reizi kā saimniecības vadītāji”) un Komisijas Regulas (EK) Nr. 1974/2006 (2) 13. panta 4. un 6. punkts, ja daļa no sabiedrības darbības ir lauksaimnieciska darbība? Vai, pārbaudot, vai persona pirmo reizi ir nodibinājusi lauku saimniecību kā saimniecības vadītāja, iepriekšējas darbības izvērtēšana ir jābalsta uz to, ka attiecīgajai personai, ievērojot tās dalību, bija dominējoša ietekme sabiedrībā, vai uz to, cik lieli bija tās ienākumi no lauksaimniecības, vai arī uz to, vai tās darbību sabiedrībā var identificēt kā funkcionāli un ekonomiski autonomas ražošanas vienības vadīšanu? Vai saimniecības vadīšana ir jāizvērtē kopumā un vai papildus jau minētajiem apstākļiem turklāt ir jāņem vērā personas statuss sabiedrībā, kā arī jautājums, vai viņa faktiski uzņemas uzņēmējdarbības risku?
            
         
               2.
            
            
               Vai saimniecības vadīšana, izvērtējot jautājumu, vai iepriekšējai darbībai ir nozīme atbalsta piešķiršanā citai darbībai, ir jāinterpretē vienādi attiecībā uz iepriekšējo darbību un attiecībā uz darbību, kurai tiek prasīts atbalsts? Vai darbības uzsākšanas atbalsta jaunajiem lauksaimniekiem Padomes regulas 22. panta izpratnē atteikums prasa, lai šī iepriekšējā darbība atbilstoši spēkā esošajām tiesību normām principā būtu varējusi pretendēt uz atbalstu?
            
         
               3.
            
            
               Vai Komisijas regulas 13. panta 4. punkts ir jāinterpretē tādējādi, ka 1. jautājumā minētie kritēriji, atbilstoši kuriem persona ir uzskatāma par saimniecības vadītāju, kas dibina lauku saimniecību, var tikt precizēti vai precīzāk definēti valsts tiesībās, vai arī šis noteikums dod tiesības tikai definēt darbības uzsākšanas brīdi?
            
         
      (1)  Padomes 2005. gada 20. septembra Regula (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (OV L 277, 1. lpp.).
   
      (2)  Komisijas 2006. gada 15. decembra Regula (EK) Nr. 1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (OV L 368, 15. lpp.).